TRENČÍN. Trenčianska univerzita sa neplánuje pridať k viacerým univerzitám, ktoré na piatok poobede zrušili vyučovanie. Ak však študenti požiadajú v piatok o voľno, škola im vyjde v ústrety.Prečítajte si tiež:
Rektorské voľno vyhlásili viaceré univerzity, vyzvali ich k tomu organizátori občianskych akcií, ktoré sa konajú v piatok po celom Slovensku.
"Nechceme zabudnúť na Jána a Martinu, preto chceme pokračovať v občianskych aktivitách a vyzývame vás k tomu, aby ste sa ako predstavitelia akademickej obce, ktorí predsa najlepšie chápu potrebu silnej občianskej spoločnosti, postavili za nás a naše požiadavky," napísali vo výzve organizátori.
"Účasť na verejných zhromaždeniach je slobodným a občianskym rozhodnutím každého študenta našej univerzity.
Pokiaľ študenti požiadajú na tento piatok popoludní o voľno, dekani všetkých fakúlt im vyjdú v ústrety," reagovala na otázky ohľadom rektorského voľna Trenčianska univerzita.
V Trenčíne sa bude stretnutie pod názvom Postavme sa za slušné Slovensko konať v piatok o 17. hodine na Mierovom námestí.
Pridala sa aj Univerzita veterinárskeho lekárstva a farmácie v Košiciach aj Pedagogická fakulty Trnavskej univerzity v Trnave. Od 12. hodiny vyhlásila dekanské voľno.
"Týmto podporujeme výzvu organizátorov zhromaždení Za slušné Slovensko," napísali na stránke.